作者：蒋捷
词牌/韵律：女冠子

paragraphs: 电旗飞舞。
双双还又争渡。
湘漓云外，独醒何在，翠药红蘅，芳菲如故。
深衷全未语。
不似素车白马，卷潮起怒。
但悄然、千载旧迹，时有闲人吊古。
生平惯受椒兰苦。
甚魄沈寒浪，更被馋蛟妒。
结琼纫璐。
料贝阙隐隐，骑鲸烟雾。
楚妃花倚暮。
□□琼箫吹了，溯波同步。
待月明洲渚，小留旌节，朗吟骚赋。